Tõeline Hawaii ei ole ainult Honolulu maailmakuulsa Waikiki rannaga. Tegelikust Hawaiist on just  Oahu saarel ja kosmopoliitses Honolulus kõige vähem säilinud ja näha. Kõik saarestiku 7 asustatud saart on eriilmelised, põnevad ja külastamist väärt.  Kahjuks pääseb kõige autentsemale neist, tillukesele Niihaule, vaid väga piiratult. Saarte vahel on lihtne liikuda kas laeva või lennukiga. Lennureis kestab sõltuvalt saarest vaid 20-40 minutit. Hinnad on viimasel ajal tõusnud, samas on ka uusi üritajaid juurde tulnud, nii et kohapeal tasub pileti suhtes veidi ringi vaadata.